OpenLLM-France/wikimedia huggingface dataset:
# Susanne Ljungskog

Susanne Ljungskog (Halmstad, Comtat de Halland, 16 de març de 1976) és una ciclista sueca, ja retirada, que fou professional entre 1999 i el 2010. Del seu nombrós palmarès destaquen dues medalles d'or als Campionats del Món en Ruta, així com una dotzena de campionats nacionals. Participà en tres edicions dels Jocs Olímpics d'Estiu, el 1996, 2004 i 2008.
El 2002 fou guardonada amb la medalla d'or de la Svenska Dagbladet.

## Palmarès

* 1994
** Campiona de Suècia en ruta
** Campiona de Suècia en contrarellotge
* 1996
** Campiona de Suècia en ruta
* 1997
** Campiona de Suècia en ruta
* 1998
** Campiona d'Europa sub-23 en Ruta
** Campiona de Suècia en ruta
** Vencedora d'una etapa a la Volta a Turíngia
** Vencedora de 2 etapes a l'Eurosport Tour
** Vencedora de 2 etapes al Tour de l'Aude
* 2001
** 1a a la Primavera Rosa
** 1a al Gran Premi de Suïssa
** Vencedora d'una etapa al Gran Bucle
* 2002
** Campiona del món en ruta
** 1a al Giro de Toscana-Memorial Michela Fanini i vencedora de 3 etapes
** Vencedora d'una etapa a l'Emakumeen Bira
** Vencedora d'una etapa al Gran Bucle
* 2003
** Campiona del món en ruta
** Campiona de Suècia en ruta
** Campiona de Suècia en contrarellotge
** 1a al Holland Ladies Tour
** 1a al Giro de Toscana-Memorial Michela Fanini
** 1a al Trofeu Costa Etrusca
** Vencedora d'una etapa al Tour de l'Aude
** Vencedora d'una etapa a la Volta a Turíngia
* 2004
** Campiona de Suècia en ruta
** Campiona de Suècia en contrarellotge
** Vencedora d'una etapa al Tour de l'Aude
** Vencedora d'una etapa a la Volta a Turíngia
* 2005
** Campiona de Suècia en ruta
** 1a al Gran Premi Castella i Lleó
** 1a al Giro de Toscana-Memorial Michela Fanini i vencedora d'una etapa
** Vencedora d'una etapa a l'Emakumeen Bira
** Vencedora d'una etapa a la Gracia Orlová
** Vencedora d'una etapa a la Volta a Nova Zelanda
** Vencedora d'una etapa al Holland Ladies Tour
* 2006
** Campiona de Suècia en ruta
** Campiona de Suècia en contrarellotge
** 1a a la Durango-Durango Emakumeen Saria
** 1a a l'Open de Suède Vårgårda
** 1a al Holland Ladies Tour
** Vencedora d'una etapa a l'Emakumeen Bira
** Vencedora d'una etapa al Tour de l'Aude
** Vencedora d'una etapa al Giro d'Itàlia
* 2007
** 1a al Tour de l'Aude
** 1a a l'Emakumeen Bira
** 1a al Crono de les Nacions-Les Herbiers
** Vencedora d'una etapa a la Volta a Turíngia
* 2008
** 1a al Tour de Berna
** 1a al Tour de l'Aude i vencedora d'una etapa
** 1a al Crono de les Nacions-Les Herbiers
** Vencedora d'una etapa al Tour de l'Ardecha

## Referències

* ↑ «National Road Championship (WE/Swe) 2014 (CN)» (en anglès). [Consulta: 12 setembre 2014].
* ↑ «National TimeTrial Championship (WE/Swe) 2014 (CN)» (en anglès). [Consulta: 12 setembre 2014].
* ↑ «Olympedia – Susanne Ljungskog». [Consulta: 17 octubre 2023].
* ↑ Susanna Vidlund, Josefine Swenson, Martin Strömberg «Bragdguldet till Ljungskog» (en swedish). Sportlbadet, 03-12-2002 [Consulta: 27 gener 2021].

## Enllaços externs

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it
# Simone Téry

Simone Téry (Carcassona, 28 de gener de 1897 – París, 12 de desembre de 1967), fou una periodista i novel·lista francesa, militant del Partit Comunista Francès des dels anys 30, després d'una visita a la Unió Soviètica. Filla de la cèlebre periodista d'esquerres Andrée Viollis i del també periodista i filòsof d'extrema esquerra Gustave Téry, Simone treballà com a corresponsal dels diaris d'esquerres L'Humanité, Vendredi i Regards, cobrint com a última destinació el front republicà a la Guerra Civil espanyola.
Els anys 20 viatjà a Irlanda, el coneixement de la qual li inspirà dos llibres. El 1937, durant la seva cobertura del conflicte bèl·lic a Espanya, conegué i es casà amb l'intel·lectual i activista d'esquerres de Dénia Joan Chabàs i Martí, membre de la generació literària del 27. Emigraren el 1939 cap a la República Dominicana i finalment a Cuba. Separada de Chabàs, retornà a França, on continuà treballant com a periodista després de la Segona Guerra Mundial.

## Obres

* En Irlande : De la Guerre d'indépendance à la Guerre Civile (1914-1923), reportatge sobre Irlanda del 1923.
* L'ile des bardes. Notes sur la litterature irlandaise contemporaine. Yeats, Synge, Joyce, Stephens. Llibre sobre la literatura irlandesa, editat el 1925.
* Fièvre Jaune, del 1928.
* Passagère, del 1930.
* Front de la liberté: Espagne 1937–1938. Reportatge sobre la seva cobertura periodística de la Guerra Civil Espanyola i dedicat als voluntaris francesos morts en combat. Editat el 1938.
* Où l'aube se lève. Novel·la autobiogràfica escrita el 1945.
* La porte du soleil. Novel·la ambientada a la Guerra Civil Espanyola, editada el 1948.
* Ils se battent aux Thermopyles, editat el 1948.
* Du soleil plein le coeur. La vie merveilleuse de Danielle Casanova. Biografia de Danielle Casanova del 1949.
* Le pays des vraies merveilles, de l'any 1949.
* Une Française En Union Sovietique. La seva experiència a la Unió Soviètica, editat el 1952.
* Beaux enfants qui n'hesitez pas, del 1957.

## Enllaços externs

* Article sobre l'obra literària de Simone Téry Arxivat 2021-01-26 a Wayback Machine.
# Sent Lop (Tarn i Garona)

Sent Lop (en francès Saint-Loup) és un municipi francès situat al departament de Tarn i Garona i a la regió d'Occitània.

## Demografia

Evolució demogràfica :
| 1962 | 1968 | 1975 | 1982 | 1990 | 1999 | 2007 |
| 382 | 391 | 354 | 337 | 527 | 351 | 456 |
| Des de 1962: població sense dobles comptes |||||||

## Administració

Llista d'alcaldes :
| Període | Identitat | Partit |
| 1995-2008 | Bernard Ducom | |
| 2008- | Robert Baffalio | |

## Referències

* ↑ Toponímia occitana
# Millie, una noia moderna

Millie, una noia moderna (títol original en anglès: Thoroughly Modern Millie) és una pel·lícula musical estatunidenca de George Roy Hill estrenada el 1967.Ha estat doblada al català.

## Argument

La jove Millie decideix d'instal·lar-se a ciutat per canviar d'aparença. Ara vol semblar més moderna. Mentre el seu objectiu és convertir-se en secretària i de casar-se amb el seu patró, Millie fa d'amistat amb una jove actriu. És finalment aquesta qui viu una aventura amb el cap de Millie.

## Repartiment

* Julie Andrews: Millie Dillmount
* James Fox: Jimmy Smith
* Jim Bryant: Jimmy Smith (cant)
* Mary Tyler Moore: Dorothy Brown
* Jackie Allen: Dorothy Brown (cant)
* Carol Channing: Muzzy Van Hossmere
* John Gavin: Trevor Graydon
* Bill Lee: Trevor Graydon (cant)
* Beatrice Lillie: Sra. Meers
* Jack Soo i Pat Morita: els xinesos
* Philip Ahn: Tea
* Anthony Dexter: Juarez
* Cavada Humphrey: Miss Flannery
* Herbie Faye: el taxista
* Michael St. Clair: el baró Richter
* Lisabeth Hush: Judith Tremaine
* Ann Dee: una cantant

## Banda sonora

* Thoroughly Modern Millie (lletra de Sammy Cahn, música de Jimmy Van Heusen) - Julie Andrews
* The Tapioca (Sammy Cahn/Jimmy Van Heusen) - Jim Bryant
* Baby Face (Benny Davis/Harry Akst) - Julie Andrews
* Ah! Sweet Mystery of Life (Rida Johnson Young/Victor Herbert) - Jackie Allen i Bill Lee
* Do It Again (Buddy G. DeSylva/George Gershwin) - Carol Channing
* Jazz Baby (Blanche Merrill/M. K. Jerome) - Carol Channing
* Jimmy (Jay Thompson) - Julie Andrews
* Trinkt el Chaim (Sylvia Neufeld) - Julie Andrews
* Poor Butterfly (John Golden/Raymond Hubbell) - Julie Andrews
* Rose of Washington Square (James F. Hanley/Ballard MacDonald) - Ann Dee
* The Japanese Sandman (Ray Egan/Richard A. Whiting) - Jack Soo i Pat Morita

## Premis i nominacions
### Premis

* 1968: Oscar a la millor música original per Elmer Bernstein
* 1968: Globus d'Or a la millor actriu secundària per Carol Channing

### Nominacions

* 1968: Oscar a la millor actriu secundària per Carol Channing
* 1968: Oscar a la millor direcció artística per Alexander Golitzen, George C. Webb i Howard Bristol
* 1968: Oscar al millor vestuari per Jean-Louis Berthault
* 1968: Oscar a la millor música per Andre Previn i Joseph Gershenson
* 1968: Oscar a la millor cançó original per Jimmy Van Heusen i Sammy Cahn amb "Thoroughly Modern Millie"
* 1968: Oscar al millor so pel departament de so dels estudis Universal
* 1968: Globus d'Or a la millor pel·lícula musical o còmica
* 1968: Globus d'Or a la millor actriu musical o còmica per Julie Andrews
* 1968: Globus d'Or a la millor banda sonora original per Elmer Bernstein
* 1968: Globus d'Or a la millor cançó original per Jimmy Van Heusen i Sammy Cahn amb "Thoroughly Modern Millie"

## Referències

* ↑ esadir.cat. Millie, una noia moderna. esadir.cat.
* ↑ «Thoroughly modern Millie». The New York Times.
# Aus Gletons

Aus Gletons (en francès Égletons) és un municipi francès situat al departament de la Corresa i a la regió de la Nova Aquitània.

## Demografia

Evolució demogràfica :
| 1962 | 1968 | 1975 | 1982 | 1990 | 1999 | 2007 |
| 3.201 | 3.669 | 4.608 | 4.590 | 4.487 | 4.093 | 4.355 |
| Des de 1962: població sense dobles comptes |||||||

## Administració

Llista d'alcaldes :
| Període | Identitat | Partit |
| 1977-1989 | Louis Bourzai | |
| 1989-1991 | André Crouzette | Divers droite |
| 1991-1995 | André Chamalaud | |
| 1995-2001 | Monique Mazeyrat | RPR |
| 2001-2008 | Bernadette Bourzai | PS |
| 2008- | Michel Paillassou | UMP |

## Agermanaments

* Uffenheim

## Personatges il·lustres

* Bernart de Ventadorn

## Referències

* ↑ Toponímia occitana a lemosin.net i toponímia de la Corresa.
# Alternanthera

Alternanthera és un gènere de plantes amarantàcies amb aproximadament 80 espècies. Té una distribució cosmopolita.
Diverses de les seves espècies són aquàtiques que, de vegades, es planten als aquaris (A. bettzichiana, A. reineckii, A. reineckii var. lilacina, A. reineckii var. roseafolia, A. reineckii var. rubra), però la majoria són terrestres i tenen estolons. Les seves fulles són simples i verticil·lades. Les flors són petites de color blanc o groc.
L'espècie Alternanthera philoxeroides esta considerada com a invasora a la Unió Europea.

## Algunes espècies

* Alternanthera amoena
* Alternanthera brasiliana (L.) Kuntze
* Alternanthera caracasana Kunth
* Alternanthera crucis Bold.
* Alternanthera dentata R.E.Fr.
* Alternanthera echinocephala (Hook.f.) Christoph.
* Alternanthera flavescens Kunth
* Alternanthera flavogrisea Urb.
* Alternanthera hassleriana Chodat
* Alternanthera helleri (B.L. Rob.) J.T. Howell
* Alternanthera littoralis P.Beauv.
* Alternanthera maritima (Mart.) A.St.-Hil.
* Alternanthera nodiflora R.Br.
* Alternanthera paronichyoides A.St.-Hil.
* Alternanthera philoxeroides (Mart.) Griseb.
* Alternanthera pungens Kunth
* Alternanthera reineckii Briq.
* Alternanthera sessilis (L.) DC.
* Alternanthera sissoo
* Alternanthera tenella Colla
* Alternanthera versicolor R.Br.

## Galeria

* Alternanthera ficoidea
* Alternanthera ficoidea.
* Alternanthera ficoidea.
* Spialia galba sobre Alternanthera ficoidea

## Enllaços externs

* International Plant Names Index
* ↑ «COMMISSION IMPLEMENTING REGULATION (EU)» (en anglès). Euopean Commission. [Consulta: 13 juliol 2017].
# Tulsa (pel·lícula)

Tulsa és una pel·lícula estatunidenca dirigida per Stuart Heisler, estrenada el 1949. Aquesta pel·lícula ha estat doblada al català.

## Argument

La trama gira al voltant del boom petroler a Tulsa, Oklahomadels anys 1920 i detalla l'obsessió per acumular riquesa i poder i com afecta el caràcter moral.

## Repartiment

* Susan Hayward: Cherokee Lansing
* Robert Preston: Brad Brady
* Pedro Armendáriz: Jim Redbird
* Lloyd Gough: Bruce Tanner
* Chill Wills: Pinky Jimpson (narrador)
* Ed Begley: John J. 'Johnny' Brady
* Jimmy Conlin: Homer Triplette
* Roland Jack: Steve
# Tofalhas

Tofalhas (en francès Touffailles) és un municipi francès situat al departament de Tarn i Garona i a la regió d'Occitània.

## Demografia

Evolució demogràfica :
| 1962 | 1968 | 1975 | 1982 | 1990 | 1999 | 2006 |
| 355 | 398 | 361 | 361 | 359 | 346 | 381 |
| Des de 1962: població sense dobles comptes |||||||

## Administració

Llista d'alcaldes :
| Període | Identitat | Partit |
| 2001- | André Couderc | |

## Referències

* ↑ Toponímia occitana
# Miracle on 34th Street (pel·lícula de 1994)

Miracle on 34th Street és una pel·lícula dels Estats Units de Les Mayfield estrenada el 1994. Es tracta d'un remake del film homònim estrenat el 1947, també basat en la història de Valentine Davies.

## Argument

Responsable dels esdeveniments especials en una gran botiga del carrer 34 de Nova York, Dorey Walker ha d'organitzar l'exhibició del Pare Noël per a les festes. Però el figurant triat arriba completament ebri. Dorey no té altra solució que d'adreçar-se al verdader Pare Noel.

## Repartiment

* Elizabeth Perkins: Dorey Walker
* Dylan McDermott: Bryan Bedford
* Richard Attenborough: Kris Kringle
* Mara Wilson: Susan Walker
* J.T. Walsh: Ed Collins
* James Remar: Jack Duff
* Jane Leeves: Alberta Leonard
* Simon Jones: Donald Shellhammer
* Mike Bacarella: Santa Claus
* William Windom: C.F. Cole
* Robert Prosky: Jutge Henry Harper

## Al voltant de la pel·lícula

* Aquest film és el remake de Miracle on 34th Street estrenada el 1947, que també ha inspirat altres dues adaptacions per la televisió el 1959 i 1973.
* La cadena de magatzems novaiorquesos Macy's, coneguts principalment per la famós Macy's Thanksgiving Day Parade, no va voler participar en aquest remake, contràriament al film de 1947.

## Referències

* ↑ «Miracle on 34th Street». The New York Times.
* ↑ http://www.imdb.com/title/tt0110527/trivia?ref_=tt_trv_trv

## Enllaços externs

* Miracle on 34th Street a Encyclo-ciné
# Coelodonta

Coelodonta (grec: dent buida) és un gènere extint de rinoceronts que visqueren a Euràsia fa entre 3,7 Ma i 10.000 anys, durant el Pliocè i el Plistocè. Se n'han trobat restes fòssils al Regne Unit, França, Bèlgica, els Països Baixos, Alemanya, Rússia, el Kazakhstan, Mongòlia, la Xina i l'Índia.

## Referències

* ↑ Entrada «Coelodonta» de la Paleobiology Database (en anglès). [Consulta: 20 desembre 2022].
# Mostier

Mostier de Ventadorn (en francès Moustier-Ventadour) és un municipi francès situat al departament de la Corresa i a la regió de la Nova Aquitània.

## Demografia

Evolució demogràfica :
| 1962 | 1968 | 1975 | 1982 | 1990 | 1999 | 2007 |
| 266 | 355 | 316 | 302 | 383 | 402 | 455 |
| Des de 1962: població sense dobles comptes |||||||

## Administració

Llista d'alcaldes :
| Període | Identitat | Partit |
| 2008- | Daniel Bouyges | PCF |

## Personatges relacionats

* Bernat de Ventadorn

## Referències

* ↑ Toponímia occitana a lemosin.net i toponímia de la Corresa.
# El petit Tate

El petit Tate (títol original: Little Man Tate) és una pel·lícula estatunidenca dirigida per Jodie Foster, estrenada l'any 1991. Ha estat doblada al català.

## Argument

Cambrera en un bar de Cincinnati, Dede Tate educa sola el seu fill de set anys, Fred. Aquest és un geni del piano, de la pintura i de les matemàtiques. És confiat a Jane Grierson directora d'una escola per superdotats, mentre la seva mare es veu obligada a acceptar una feina temporal en una altra ciutat. Jane és una autèntica catalitzadora de les capacitats intel·lectuals del nen, però està lluny de poder reemplaçar una mare per les seves necessitats afectives. Fred s'enfonsa a poc a poc en una trista solitud.

## Repartiment

* Jodie Foster: Dede Tate
* Adam Hann-Byrd: Fred Tate
* Dianne Wiest: Dr. Jane Grierson
* Harry Connick Jr.: Eddie
* David Hyde Pierce: Garth
* Debi Mazar: Gina
* P.J. Ochlan: Damon Wells
* Alex Lee: Fred Tate, amb 2 anys
* Michael Shulman: Matt Montini
* Celia Weston: Miss Nimvel

## Al voltant de la pel·lícula

Es tracta del primer film com a directora de Jodie Foster. Al començament del projecte, Joe Dante havia de ser el director però va veure's aparat per discrepàncies artístiques amb la producció.

## Rebuda

"Una òpera prima sense massa ambicions però amb resultats interessants, entretinguda, es nota la falta d'experiència rere la càmera"

## Referències

* ↑ «El petit Tate». esadir.cat.
* ↑ «Little Man Tate». The New York Times.
* ↑ «Little Man Tate». ImdB.
* ↑ Martínez, Luis «El petit Tate». El País.
# Piedra libre

Piedra libre és una pel·lícula argentina dirigida per Leopoldo Torre Nilsson, escrita al costat de Rodolfo Mórtola, basada en un conte de Beatriz Guido i protagonitzada per Marilina Ross i Juan José Camero. La mateixa es va estrenar el 16 de setembre de 1976 i seria l'última que Torre Nilsson dirigiria i completaria en la seva carrera, abans de morir en 1978. Va ser l'última pel·lícula en què va actuar Mecha Ortiz.

## Argument

Eugenia, una noia adolescent, filla d'actors ambulants, a la mort accidental dels seus pares accepta viure a la hisenda Las Amalias amb una antiga companya d'escola, Amalita, i la seva àvia, Amàlia, on viurà enmig d'un ambient misteriós dominat per la hipocresia i la repressió sexual. Amalita, que té relacions amb el majordom i queda embarassada, i quan es casa amb Ezequiel desapareix. Amalia aleshores decideix deixar-la com a hereva i és festejada per Ezequiel.

## Repartiment

| Personatge | Actor o actriu |
| Eugenia Alonso | Marilina Ross |
| Ezequiel Labourdé | Juan José Camero |
| Amalia Pradere | Luisina Brando (Amalita) |
| Amalia Pradere | Mecha Ortiz (de gran) |
| Mercedes Alonso | Flora Steinberg |
| Vicente | Enrique Alonso |
| Plácido Alonso | Francisco de Paula |
| Esposa de Vicente | Adriana Parets |
| Carancho | Jorge Petraglia |
| Tío Tordo | Walter Soubrié |

## Producció

Fou rodada al castell de Pando Carabassa de Buenos Aires també es van rodar escenes en Mar del Plata, Necochea i San Fernando. S'havia d'estrenar l'abril de 1976, però fou prohibida per les autoritats cinematogràfiques perquè contenia "atacs contra la família, la moral i les diferents classes socials, la tradició i altres valors bàsics del sistema de vida", i a més "per l'esperit pervers i negatiu que campeja a tota la pel·lícula, per la seva temàtica absurda i les variades situacions inaudites". Tanmateix, fou estrenada el setembre de 1976 per una decisió del Tribunal Suprem.

## Referències

* ↑ Piedra libre a Fotogramas
* ↑ Piedra Libre, la metáfora del desaparecido en el cine de Leopoldo Torre Nilsson. Una lectura de la historia argentina de la década del setenta de Mónica Lilian Satarain. A: Cine e historia(s): maneras de relatar el pasado con imágenes / coord. por Francisco José Salvador Ventura, 2015, ISBN 978-2-9547252-6-0, pàgs. 319-328
* ↑ La última trampa: Piedra libre (1976), de Leopoldo Torre Nilsson desembre de 2008
* ↑ Una historia oscura, un castillo y nuestra cocina, pilaradiario.com, 10 d'agost de 2014
* ↑ Leopoldo Torre Nilsson: Piedra libre a historiahoy.com.ar

## Enllaços externs

* Piedra libre º cinenacional.com.
* Piedra libre a YouTube
# Joan Rocamora i Cuatrecasas

Joan Rocamora i Cuatrecasas (Barcelona, 1914 - Buenos Aires, 23 de març de 2003) fou un metge català.

## Biografia

Estudià medicina a la Universitat de Barcelona i milità a Esquerra Republicana de Catalunya. Quan esclatà la guerra civil espanyola fou voluntari al desembarcament de Mallorca i al front d'Aragó, on formà part de les Milícies Pirinenques.
Quan acabà la guerra s'exilià a l'Argentina, on hi treballà com a metge radiòleg i publicà treballs científics sobre aquesta especialitat i sobre reumatologia. També fou president del Casal de Catalunya de Buenos Aires i també dirigí la revista Catalunya del 1954 al 1965. Fou editor del Llibre blanc de Catalunya de 1958, on col·laborà un grup molt significatiu d'intel·lectuals catalans exiliats per tal de denunciar l'opressió del franquisme a Catalunya. El 1984 va rebre la Creu de Sant Jordi de la Generalitat de Catalunya.

## Obres

* El Casal de Catalunya a Buenos Aires (1991)
* Catalans a l'Argentina
* Records d'un exiliat a Amèrica (1995)

## Referències

* ↑ de Ramon i Vidal, Jaume. Regiment Pirinenc Núm. 1 De Catalunya. Rafael Dalmau Editor, 2004. ISBN 9788423206711. Arxivat 2017-09-07 a Wayback Machine.
* ↑ «Médio siglo en el exilio», 16-10-1985. [Consulta: 7 setembre 2017].
* ↑ «Joan Rocamora i Cuatrecasas». Gran Enciclopèdia Catalana. Barcelona: Grup Enciclopèdia Catalana.
* ↑ «Joan Rocamora i Cuatrecases».

## Enllaços externs

* Joan Rocamora i Cuatrecasas | Galeria de Metges Catalans
# Entamoeba

Entamoeba és un gènere d'amoebozous paràsits o comensals d'animals, incloent-hi l'espècie humana.
L'any 1875, Fedor Lösch va descriure aquestes amebes (com "Amoeba coli") com la primera causa de la disenteria amèbica. El gènere Entamoeba el va definir Casagrandi i Barbagallo per a l'espècie Entamoeba coli, que són comensals. L'organisme de Lösch va ser reanomenat Entamoeba histolytica per part de Fritz Schaudinn el 1903; el qual va morir el 1906, per una infecció que ell mateix es va provocar per estudiar les amebes paràsites. Cap a finals de la dècada de 1950 la Comissió Internacional de Nomenclatura Zoològica va establir el nom del gènere definitivament com Entamoeba.

## Taxonomia

En humans es troben diverses espècies: Entamoeba histolytica responsable de l'amebosi, mentre d'altres com Entamoeba coli (que no s'ha de confondre amb Escherichia coli) i E. dispar són inofensives. A excepció d' Entamoeba gingivalis, que viu a la boca i d'E. moshkovskii, que es troba en sediments de llacs i rius, totes les espècies d'Entamoeba es troben en l'intestí dels animals que infecten. Entamoeba invadens causa una malaltia similar a la d'E. histolytica però en rèptils.

## Referències

* ↑ Lösch, F. (1875) Massenhafte Entwickelung von Amöben im Dickdarm. Virchow's Archiv 65: 196-211.
* ↑ Casagrandi O & Barbagallo P (1895) Ricerche biologiche e cliniche suli' Amoeba coli (Lösch). (Nota preliminare). Bull. Accad. Gioenia Sci. Nat. Catania 39: 4.

## Enllaços externs

* Entamoeba Homepage Arxivat 2009-05-17 a Wayback Machine.
* Pathema-Entamoeba Resource Arxivat 2008-04-27 a Wayback Machine.
* Entamoeba Genome Database a AmoebaDB
# Castèlsagrat

Castèlsagrat (en francès Castelsagrat) és un municipi francès situat al departament de Tarn i Garona i a la regió d'Occitània.

## Demografia

Evolució demogràfica :
| 1962 | 1968 | 1975 | 1982 | 1990 | 1999 | 2007 |
| 481 | 580 | 531 | 483 | 480 | 515 | 537 |
| Des de 1962: població sense dobles comptes |||||||

## Administració

Llista d'alcaldes :
| Període | Identitat | Partit |
| 2001- | André Braman | |

## Referències

* ↑ Toponímia occitana